Czyżewska/Mateo - "A la Intimitat d'una Habitació Parisina del s.XVIII" - Jornades ab Sentits II
Channel: Alejandro MG
Date: 2020-04-10

Jornades ab Sentits II senceres: https://www.youtube.com/playlist?list=PLKM1m7Haqp4fmY6Nkh6Qx91LakXQmkDl-
Acta: Pròximament.
__________________

"A La Intimitat d’una Habitació Parisina del Segle XVIII: Com ens Parlen els Gustos i Modes de la Música Domèstica de 1730?" - Monika Czyżewska y Alejandro Mateo García. 

Jornades ab Sentits II, 2a sessió d'estudiants i alumni | Presenta i modera R. López Cano.

Barcelona, ESMUC, 22 de Novembre de 2019.
__________________
La segona edició de les Jornades ab sentits es va celebrar a l'Escola Superior de Música de Catalunya (ESMUC) entre els dies 21 i 23 de novembre de 2019 amb la voluntat d'obrir un espai de trobada i intercanvi al voltant del fenomen de la significació musical. Amb el lema “La significació musical, una eina per humanitzar el món”, les jornades van posa l’èmfasi en la incidència dels significats expressius sobre les decisions interpretatives.

Professorat, alumnat, alumni i personalitats de fora l'Escola van participar de les jornades a través de concerts comentats, conferències, debats, classes públiques o assajos acadèmics. En aquesta segona edició, organitzada per Rolf Bäcker, Imma Grimalt, Joan Grimalt, Rubén López Cano i Melissa Mercadal,  es va voler afavorir propostes de col·laboració paritàries i d’un ventall al més ampli possible: jazz, flamenco, cobla, música antiga, contemporània, etc.  
__________________

"Obrim la porta lentament i ens apropem a l’escletxa de llum. No arribem a veure’ls, però sentim el so d’un traverso i un violí enllaçats en un diàleg musical. Rere un faristol de fusta la portada d’una partitura adornada resa amb lletra lligada: Œuvre cinquante-et-unième de Mr. Boismortier. Contenant VI Sonates pour une Flute traversière, et un Violon par accords, Sans Basse.

Tanquem els ulls i les harmonies, intervals i ritmes ens parlen en un llenguatge familiar..."
·~-~-~-~·
La música domèstica de mitjans del segle XVIII no neix amb una voluntat de transcendència grandiloqüent: els seus compositors buscaven una manera de guanyar-se la vida, fent ús d’un vocabulari atractiu, cercant el màxim rendiment en el menor temps possible per tal d’enriquir-se i poder viure dels capritxos i les comoditats que els oferia la gran ciutat. El consumidor habitual volia disfrutar de la música de moda actual, sent el més coneixedor i el que tenia millor butxaca per estar al dia de tot, en una activitat que fos lúdica, pedagògica, social i vinculada als èxits culturals del moment.

Les modes i gustos presents en aquest repertori intranscendent ens parlen de la vida quotidiana d’aquestes persones: Què volien escoltar a les seves cases?, Quina relació tenia aquest repertori amb el present a altres llocs d’escolta públics (teatres, sales de ball i de concerts, esglésies...)?, Com es relaciona aquesta música amb la societat de l’època? i... Quin imaginari/ideari podria construir en un oient típic del moment?


Paraules clau:
Música Domèstica; París al segle XVIII; Criteris Històrics en la Música; Significació Musical; Joseph-Bodin de Boismortier


Currículum:
Monika i Alejandro es coneixen en 2017 i el seu interès mutu per la interpretació amb criteris històrics els porta a investigar la música per dos instruments sense baix del s.XVIII. S’interessen per la significació musical que fonamenten combinant l’estudi musicològic amb la interpretació amb sentits i criteris històrics.

Monika Czyżewska obté el Màster en traverso a Cracòvia amb M.Wojciechowska i a Brussel·les amb B.Kuijken i F.Theuns. Conclou els seus estudis a Barcelona amb M.Hantaï. Col·labora en produccions internacionals com a intèrpret a Europa i als Estats Units.

Alejandro Mateo García realitza el Grau Superior en Interpretació de Violí Històric a l’ESMuC amb E.Moreno. Combina els seus estudis de HIP amb projectes de música electrònica i experimental sota els pseudònims Creț i あぇ.